Mesajul lui Orban, la ieșirea de la urne: "Mergeți cu încredere la vot, nu este risc de contaminare! În ziua votului, cetățenii au libertate de mișcare“.
Ludovic Orban a votat la alegerile parlamentare 2020. Premierul a ales să pună ștampila pentru "o Românie dinamică, modernă, încrezătoare în forțele sale“. Orban îi îndeamnă pe români să iasă la vot.
Premierul Ludovic Orban a votat pentru "o Românie dinamică, modernă, încrezătoare în forțele sale“ și îi îndeamnă pe români să își exprime opțiunile electorale."E o zi decisivă pentru evoluția ulterioară a României. Românii au puterea să decidă în ce direcție se va îndrepta România. Îi invit pe români să participe la această decizie fundamentală pentru destinul României", a spus Orban.Acesta a adăugat că a votat pentru dezvoltarea României, pentru "o Românie dinamică, modernă, încrezătoare în forțele sale, care să fie respectată la nivel internațional. Am votat pentru reforme substanțiale, pentru o orientare euroatlantică clară a României, pentru un plan de dezvoltare care să permită saltul pe care România îl merită".Premierul a dat asigurări că dacă măsurile de protecție sanitară sunt respectate nu există risc de contaminare."Nu vă luați după cei care spun că e periculos să mergeți la vot, mergeți cu încredere și folosiți-vă puterea pe care o aveți, puneți-va pecetea pe soarta României", a adăugat Orban, menționând că duminică românii au libertate de mișcare.Urmăriți Aleph News pe Facebook, Twitter, Youtube și Instagram!